Μανδραϊκός Α.Ο.

Ο **Μανδραϊκός Αθλητικός Όμιλος** είναι ελληνικό ποδοσφαιρικό σωματείο το οποίο εδρεύει στη Μάνδρα Αττικής και ιδρύθηκε το 1956. Στο λογότυπο του απεικονίζεται ένα κλαδί ελιάς, ενώ τα χρώματα του είναι το μπλε και το λευκό. Επίσημη αγωνιστική έδρα του αποτελεί το Φράγκειο Δημοτικό Γήπεδο Μάνδρας. Αγωνίζεται στο πρωτάθλημα της Α΄ Κατηγορίας Ε.Π.Σ. Δυτικής Αττικής. Διατηρεί τμήματα ποδοσφαίρου, πετοσφαίρισης και σκακιού. Στο παρελθόν διατηρούσε και τμήμα καλαθοσφαίρισης το οποίο ανεξαρτητοποιήθηκε το 1983.

## Τμήμα ποδοσφαίρου ανδρών
### Ιστορία
Ο σύλλογος προϋπήρχε από το 1931 ως «**Μανδραϊκός**» και το 1953 μετονομάστηκε σε «**Πανμανδραϊκός**» για 2 χρονιές, μέχρι το 1955. Το 1956 έλαβε τη σημερινή του ονομασία «**Μανδραϊκός Α.Ο.**».

Αρχικά άνηκε στην Ε.Π.Σ. Πειραιώς και στα Πειραϊκά πρωταθλήματα μετείχε επίσημα από την περίοδο 1967-68, ξεκινώντας από τη Γ΄ κατηγορία.

Το 1985-86 κατέκτησε το πρωτάθλημα και το κύπελλο και ως νταμπλούχος Πειραιά ανήλθε για πρώτη φορά στην ιστορία του σε εθνική κατηγορία. Το επόμενο καλοκαίρι υποβιβάστηκε αλλά επανήλθε άμεσα στην Δ΄ Εθνική ως υπερπρωταθλητής Πειραιά το 1988.
αριστερά|μικρογραφία|220x220εσ|Εικόνα από εκτός έδρας αναμέτρηση στη Γ΄ Εθνική (σεζόν 2024/25).
Αγωνίστηκε στην Δ΄ Εθνική για 7 χρονιές (1988-89 μέχρι 1994-95) όποτε και υποβιβάστηκε, για να επιστρέψει ξανά ως πρωταθλητής Πειραιά το 1996 και να αγωνιστεί για τρεις ακόμα (1996-97 μέχρι 1998-99) χρονιές.

Συνέχισε στο πρωτάθλημα Πειραιά και το 2001-02 αναδείχθηκε δευτεραθλητής και έπειτα από επικράτηση με 2-1 επί του Ηρακλή Νίκαιας σε αγώνα μπαράζ κέρδισε την επάνοδο στην Δ΄ Εθνική.

Στην Δ΄ Εθνική αγωνίστηκε για 4 χρονιές (2002-03 μέχρι 2005-06) όποτε και υποβιβάστηκε. Το 1992 και το 2004 ήταν φιναλίστ του κυπέλλου Πειραιά.

Το 2005 άλλαξε ένωση και έκτοτε ανήκει στην Ε.Π.Σ. Δυτικής Αττικής. Έπειτα τον υποβιβασμό από τη Δ΄ Εθνική το 2006, αγωνίστηκε για 5 χρόνια στην Α΄ Κατηγορία της Ε.Π.Σ. Δυτικής Αττικής, για να κερδίσει το 2011 ξανά την επάνοδο στη Δ΄ Εθνική.

Το 2013 κέρδισε την ιστορική άνοδο στην Γ΄ Εθνική Κατηγορία, για πρώτη φορά στην ιστορία του και το 2015 υποβιβάστηκε στο τοπικό πρωτάθλημα.

Το 2018 κατέκτησε το πρωτάθλημα της Ε.Π.Σ. Δυτικής Αττικής και κέρδισε την ιστορική επάνοδο στην Γ΄ Εθνική.

Η παρουσία του Μανδραϊκού στην Γ΄ Εθνική αποδείχτηκε σύντομη καθώς υποβιβάστηκε την σεζόν 2018-19 και επέστρεψε στο τοπικό πρωτάθλημα της Ε.Π.Σ. Δυτικής Αττικής, εκεί όπου παρέμεινε μέχρι την σεζόν 2023-24, όταν κατέκτησε το πρωτάθλημα και την επάνοδο στις εθνικές κατηγορίες μέσω αγώνων μπαράζ.

Την σεζόν 2024-25 υποβιβάστηκε στο τοπικό πρωτάθλημα. Παράλληλα την ίδια σεζόν κατέκτησε το κύπελλο Ε.Π.Σ. Δυτικής Αττικής.

### Διακεκριμένοι ποδοσφαιριστές
Τη φανέλα με την ελιά στο στήθος έχουν φορέσει ποδοσφαιριστές που είτε έκαναν καριέρα με μεγάλες ομάδες είτε μεταγράφηκαν από μεγάλες ομάδες. Είναι οι ακόλουθοι:
# Γιάννης Μπότσης - Ολυμπιακός
# Χρήστος Νοδάρας - Πανιώνιος  
# Μιχάλης Τζιβελέκης - Πανιώνιος, ΑΕΚ
# Γιώργος Βαΐτσης -  Ολυμπιακός, Παναχαϊκή
# Γιώργος Σωτήρχος - Χαλκηδόνα
# Παναγιώτης Στυλιανόπουλος - ΑΕΚ
# Θανάσης Γαζής - Πανιώνιος
# Τάκης Παντέλης - Απόλλων Σμύρνης - ΠΑΟΚ

## Τμήμα καλαθοσφαίρισης ανδρών
### Ιστορία
Τα τμήματα καλαθοσφαίρισης ανδρών γυναικών του Μανδραϊκού Α.Ο. έχουν ανεξαρτητοποιηθεί από το 1983 με την επωνυμία Μανδραϊκός Α.Ο.Κ. Τα χρώματα και το έμβλημα του νέου συλλόγου παρέμειναν, ωστόσο, ίδια. Το 2017 ο Α.Ο.Κ. Μανδραϊκός απορροφήθηκε από τον Γ.Σ. Νικηφόρο Μάνδρας και δημιουργήθηκε ο **[[Γ.Σ. Μανδραϊκός]]** που δεν σχετίζεται με τον Μανδραϊκό Α.Ο.

## Τμήμα πετοσφαίρισης γυναικών

## Τμήμα σκακιού

## Παραπομπές


## Πηγές
* *blog φίλων ΜΑΝΔΡΑΪΚΟΥ*: «Ιστορία της ομάδας» 
* βιβλίο: *Η ιστορία του ΜΑΝΔΡΑΪΚΟΥ*

## Εξωτερικοί σύνδεσμοι
* Επίσημος ιστότοπος του τμήματος ποδοσφαίρου του Μανδραϊκού Α.Ο.
* Φωτογραφικό αρχείο
* Ο Α.Ο. Μανδραϊκός στην Ε.Π.Σ. Δυτικής Αττικής
* 

Κατηγορία:Αθλητικοί σύλλογοι Αττικής
Κατηγορία:Ελληνικοί πολυαθλητικοί σύλλογοι
Κατηγορία:Ιδρύσεις αθλητικών συλλόγων το 1956
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1956
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Δ.Α.
Μ